উদ্ধার হওয়া শ্রমিকরা জানান, পানির নিচে থাকা কোন ভারি বস্তুর সঙ্গে ধাক্কা লেগে কার্গোটির নিচের অংশ ফেটে গিয়ে পানি ঢুকতে শুরু করে। আধা ঘণ্টার মধ্যে সিমেন্টসহ পুরো কার্গোটি ডুবে যায়। এ সময় মৈনট ট্রলার ঘাটের শ্রমিকরা স্পীডবোট দিয়ে কার্গোতে থাকা চার শ্রমিককে উদ্ধার করে। ডুবে যাওয়া কার্গোটির মালিক পাবনার দৌলতপুরের ইমান আলী নামে এক ব্যক্তি। তিনি ওই এলাকার ক্রাউন সিমেন্টের ডিলার এবং ডুবে যাওয়া সিমেন্টও তার নিজের। ডুবে যাওয়ায় সিমেন্টর মূল্য অন্ততঃ ১৩ লাখ টাকা।